Notum sit omnibus, tam viventibus quam posteris, quod ego Wicardus peccator [Dei gratia preventus], pro anime mee redemptione, et pro celestis patrie adeptione, habitum beati Benedicti in loco qui Cluniacus dicitur assumpsi atque eidem loco mansum unum in villa que Vallis vocatur, cum servo tenente ipsum mansum et cum duobus filiis suis, qui servus nomen habet Blainus, concessi, cum laude omnium propinquorum meorum, ac sine omni calumnia donavi. Item in villa Perotina duos servos Petrum adque Adalardum tradidi. Que si quis Sathane instinctu auferre seu inquietare temptaverit, iram omnipotentis Dei et omnium sanctorum suorum protinus incurrerit, et in extremo examine velut raptor et sacrilegus inrevocabilem dampnationis sententiam, nisi digna satisfactione emendaverit, minime evadere potuerit. S. Bernardi, avunculi mei. S. Artaldi, filii sui. S. Achardi, filii sui. S. Stephani. S. Letaldi, fratris mei.